FI
C 252/20
Euroopan unionin virallinen lehti
17.7.2023
— tämän seurauksena hyväksyy valittajan ensimmäisessä oikeusasteessa esittämät vaatimukset ja siten — kumoaa 21.1.2021 tehdyn päätöksen valittajan siirtämisestä johdon pääosaston neuvonantajaksi ja tarpeellisilta osin 8.3.2021 tehdyn päätöksen perusteettomasti maksettujen määrien takaisinperimisestä — tarpeellisilta osin kumoaa valittajan 7.4.2021 esittämän valituksen hylkäämisestä 16.9.2021 tehdyn päätöksen — määrää valittajan aineellisen ja aineettoman vahingon korvattavaksi — velvoittaa vastapuolen korvaamaan kaikki oikeudenkäyntikulut molemmissa oikeusasteissa.
Oikeudelliset perusteet ja pääasialliset perustelut Valittaja esittää valituksensa tueksi seuraavat valitusperusteet: 1.
Riidanalaisessa tuomiossa ymmärrettiin kuulluksi tulemista koskevan oikeuden käsite virheellisesti, tehtiin virheellisiä oikeudellisia arviointeja ja otettiin asiakirja-aineiston osia huomioon vääristyneellä tavalla.
Ensimmäinen tuomari laiminlöi perusteluvelvollisuutensa. 2.
Riidanalaisessa tuomiossa laiminlyötiin perusteluvelvollisuus. 3.
Riidanalaisessa tuomiossa ymmärrettiin huolenpitovelvollisuus virheellisesti.
Valitus, jonka Penya Barça Lyon: Plus que des supporters (PBL) ja Issam Abdelmouine ovat tehneet 11.4.2023 unionin yleisen tuomioistuimen (ensimmäinen jaosto) asiassa T-538/21, PBL ja WA v. komissio, 8.2.2023 antamasta tuomiosta (Asia C-224/23 P) (2023/C 252/23) Oikeudenkäyntikieli: ranska Asianosaiset Valittajat: Penya Barça Lyon: Plus que des supporters (PBL) ja Issam Abdelmouine (edustaja: J. Branco, avocat) Muu osapuoli: Euroopan komissio Vaatimukset Valittajat vaativat, että unionin tuomioistuin — kumoaa unionin yleisen tuomioistuimen asiassa T-538/21, PBL ja WA v. komissio, 8.2.2023 antaman tuomion kokonaisuudessaan; — hyväksyy valittajien ensimmäisessä oikeusasteessa esittämät lopulliset vaatimukset kokonaisuudessaan.
Oikeudelliset perusteet ja pääasialliset perustelut Valituksensa tueksi valittajat vetoavat useisiin valitusperusteisiin.
Ensinnäkin unionin yleinen tuomioistuin teki tosiseikkoja koskevan ja oikeudellisen virheen, kun se jätti tutkimatta kumoamiskanteen Penya Barça Lyonia koskevilta osin ottaen huomioon yhtäältä, että ensimmäisen kantajan oikeussuojan tarve ylittää toisen kantajan oikeussuojan tarpeen silloin kun useampi henkilö nostaa yhden ja saman kanteen, ja toisaalta, että se ei hyväksynyt valittajien esittämää näyttöä oikeussuojan tarpeen osoittamiseksi.
Toiseksi unionin yleinen tuomioistuin loukkasi valittajien menettelyllisiä oikeuksia, kun se ei lausunut kanneperusteesta, joka liittyi komission harkintavaltaan sille osoitettujen kanteluiden osalta.
Kolmanneksi unionin yleinen tuomioistuin teki oikeudellisen virheen, kun se ei ottanut huomioon valittajien kaikkia suoraan tapauksen tosiseikkoihin liittyviä varallisuusoikeudellisia ja taloudellisia intressejä.